

|  |  |
| --- | --- |
| Maksejõuetuse teenistus | 30.12.2025  Tsiviilasi nr 2-25-18262 |

**Ettepanek avalikuks uurimiseks**

Harju Maakohtu menetluses on OMEGAVALVE-2 OÜ (registrikood 14251059) pankrotiavaldus. Võlgnikul ei jätku vara pankrotimenetluse kulude katteks. PankrS § 30 lg-s 1 nimetatud deposiiti ei ole makstud.

Ajutine pankrotihaldur esitas 28.11.2025 kohtule aruande, mille kohaselt on võlgnik püsivalt maksejõuetu. Aruande kohaselt on võlgnikul võlgnevusi summas 40 850,64 eurot ning vara puudub. Lähtudes eeltoodud võlgniku juhataja enda seisukohast saab öelda, et pankrotiavalduse oleks pidanud esitama ilmselt juba 2024. aastal varem. Võlgniku panga konto väljavõttest on näha, et majandustegevust pole võlgnikul 2025. aastal esinenud viimased klientidega seotud tehingud on teostatud 2024. aasta lõpus. Seega on rikutud äriseadustiku § 180 lg 51-e. Ajutisel pankrotihalduril ei ole võimalik anda hinnangut, kas võlgniku juhatuse liikme tegevuses võivad esineda KarS §-is 3811 nimetatud teo tunnused, so seaduses sätestatud raamatupidamise korraldamise nõuete teadlik rikkumine võlgniku juhatuse liikme poolt. Võlgniku juhatuse liige on väitnud, et tema ja ettevõte langesid pettuse ja identiteedivarguse ohvriks ning ettevõtte tegevuse ebaõnnestumise on põhjustanud teised isikud.

Kohus kohustas võlausaldajaid, võlgniku või kolmandat isikut tasuma kohtu deposiiti 5000 eurot hiljemalt 15.12.2025. Kohtu määratud tähtajaks deposiiti tasutud ei ole.

**Kohus teeb Teile PankrS § 30 lg 5 alusel ettepaneku esitada avaldus võlgniku pankrotimenetluse läbiviimiseks avaliku uurimisena. Avalduse esitamise tähtpäev on 30.01.2026.**

Lugupidamisega

/*allkirjastatud digitaalselt*/

Priit Lember

Kohtunik